CELEX: 62010TN0361
Language: ro
Date: 2010-08-25 00:00:00
Title: Cauza T-361/10 P: Recurs introdus la 25 august 2010 de Comisia Europeană împotriva Hotărârii pronunțate la 15 iunie 2010 de Tribunalul Funcției Publice în cauza F-35/08, Pachtitis/Comisia

6.11.2010   
            
            
               RO
            
            
               Jurnalul Oficial al Uniunii Europene
            
            
               C 301/33
            
         Recurs introdus la 25 august 2010 de Comisia Europeană împotriva Hotărârii pronunțate la 15 iunie 2010 de Tribunalul Funcției Publice în cauza F-35/08, Pachtitis/Comisia
   (Cauza T-361/10 P)
   ()
   2010/C 301/57
   Limba de procedură: greaca
   
      Părțile
   
   
      Recurentă: Comisia Europeană (reprezentanți: J. Currall și Ι. Chatzigiannis)
   
      Cealaltă parte în proces: Dimitrios Pachtitis (Atena, Grecia), susținut de Autoritatea europeană pentru protecția datelor
   
      Concluziile recurentei
   
   
               —
            
            
               Anularea Hotărârii Tribunalului Funcției Publice din 15 iunie 2010, pronunțate în cauza F-35/08, Pachtitis/Comisia;
            
         
               —
            
            
               retrimiterea cauzei la Tribunalul Funcției Publice pentru examinarea celorlalte motive de anulare;
            
         
               —
            
            
               obligarea intimatului la plata cheltuielilor de judecată efectuate în recurs și în procedura în primă instanță.
            
         
      Motivele și principalele argumente
   
   Prin intermediul prezentului recurs, recurenta solicită anularea Hotărârii Tribunalului Funcției Publice din 15 iunie 2010, pronunțate în cauza F-35/08, Pachtitis/Comisia, prin care s-au anulat deciziile Oficiului European pentru Selecția Personalului din 31 mai 2007 și din 6 decembrie 2007, prin intermediul cărora domnul Pachtitis a fost exclus de pe lista celor 110 candidați care au obținut cele mai bune note la testele de acces din cadrul concursului general EPSO/AD/77/06, și prin care s-a dispus obligarea Comisiei la plata propriilor cheltuieli de judecată și a celor efectuate de reclamant.
   În susținerea recursului Comisia invocă următoarele motive de anulare:
   
               —
            
            
               încălcarea articolelor 1, 5 și 7 din anexa III la Statutul funcționarilor Uniunii Europene;
            
         
               —
            
            
               încălcarea dreptului comunitar și în special a articolului 2 din Decizia 2002/620/CE (1) și a articolului 1 din Decizia 2002/621/CE (2), privind instituirea Oficiului European pentru Selecția Personalului;
            
         
               —
            
            
               încălcarea obligației de motivare a hotărârilor.
            
         
      (1)  Decizia 2002/620/CE a Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social, a Comitetului Regiunilor și a Ombudsmanului European din 25 iulie 2002 de înființare a Oficiului pentru Selecția Personalului Comunităților Europene (JO L 197, 26.07.2002, p. 53-55 Ediție specială, 01/vol. 8, p. 247).
   
      (2)  Decizia 2002/621/CE a secretarilor generali ai Parlamentului European, Consiliului și Comisiei, a grefierului Curții de Justiție, a secretarilor generali ai Curții de Conturi, Comitetului Economic și Social și Comitetului Regiunilor și a reprezentantului Ombudsmanului European din 25 iulie 2002 privind organizarea și funcționarea Oficiului pentru Selecția Personalului Comunităților Europene (JO L 197, 26.07.2002, p. 56-59, Ediție specială, 01/vol. 8, p. 249).